शूटिंग के दौरान शाहरुख खान के बेटे अबराम को गले लगाती दिखीं दीपिका पादुकोण
Pathaan Movie Controversy; Follow Shah Rukh Deepika Padukone RPathan Besharam Rang BTS Video On Dainik Bhaskar शाहरुख खान की फिल्म पठान इन दिनों चर्चा में बनी हुई है। फिल्म ने बॉक्स ऑफिस पर ताबड़तोड़ कमाई की। जहां शाहरुख की
शाहरुख खान की फिल्म पठान इन दिनों चर्चा में बनी हुई है। फिल्म ने बॉक्स ऑफिस पर ताबड़तोड़ कमाई की। जहां शाहरुख की फिल्म का गाना बेशरम रंग विवादों में था तो वहीं फिल्म को बॉयकॉट करने की मांग भी सोशल मीडिया पर जोरों पर थी। हालांकि अब पठान कमाई के मामले में एक के बाद एक रिकॉर्ड तोड़ती हुई नजर आ रही है। इसी बीच फिल्म के मेकर्स ने बेशरम रंग गाने का एक BTS वीडियो सोशल मीडिया पर शेयर किया है, जिसे फैंस खूब पसंद कर रहे हैं।
किंग खान के बेटे को गले लगाती दिखीं दीपिका 
इस गाने को कोरियोग्राफर वैभवी मर्चेंट ने कोरियोग्राफ किया है। इस गाने की शूटिंग खराब मौसम में की गई है। BTS वीडियो की बात करें तो शुरुआत में कोरियोग्राफर वैभवी मर्चेंट ने बताया की वह इस गाने को खास बनाना चाहती थीं। शाहरुख खान बता रहे हैं कि यह ऐसी जगह थी जहां उन्हें वेकेशन जैसा महसूस हुआ क्योंकि वह अपने बच्चों को शूटिंग में साथ ले गए थे। वहीं एक सीन में दीपिका, किंग खान के लाडले बेटे अबराम को सेट पर गले लगाते हुए नजर आ रही हैं।
वीडियो में दीपिका भी अपना एक्सपीरिएंस शेयर करते हुए कहती हैं, 'अगर मैं गलत नहीं हूं तो हमें पांच दिनों तक शूटिंग करनी थी। ये आसान नहीं था क्योंकि मौसम बहुत खराब था लेकिन वैभवी ने सबको संभाल के रखा। हर किसी का ख्याल रखा गया। कहीं न कहीं आपके अंदर हमेशा उम्मीद होती है कि आपके आस-पास खड़े लोग नाचने लगेंगे। ऐसा हमारे दोनों गानों के साथ हुआ - स्पेनिश डांसर और क्रू भाषा नहीं जानते थे लेकिन उस इमोशन के बारे में क्या कहें'।